Vragmotor aan die brand gesteek naby Rustenburg | Maroela Media
Die vragmotor wat Dinsdag aan die brand gesteek is. (Foto: ANA)
'n Vragmotor is Dinsdag aan die brand gesteek en 'n pad tussen Rustenburg en Marikana in die Noordwes met brandende buitebande en klippe versper gedurende 'n betoging oor dienslewering.
"Daar is geen water, geen elektrisiteit nie," het Justice Rabula, gemeenskapsleier by die Nkaneng- informele nedersetting by Photsaneng, naby Rustenburg, gesê.
Volgens Rabula moet inwoners van dié nedersetting noodgedwonge water aankoop aangesien dit sowat vier weke kan neem voordat die munisipaliteit water hiér aflaai.
Hy vertel verder dat die gemeenskap geld ingesamel het om kragkabels aan te koop waarmee hulle toe elektrisiteit vanaf die Sibanye-myn na die nedersetting aangelei het.
"Die myn se sekuriteit het ons kragkabels gesny en na die plaaslike polisiestasie geneem. Ons weet nie of ons ons kragkabels gaan terugkry nie. Dit is geld. Mense het R800 per huis bygedra."
Onstoke inwoners het die D108-pad versper. (Foto: ANA)
Ontstoke inwoners het dus vandeesweek oorgegaan tot protesoptrede waartydens verskeie betogers in hegtenis geneem is.
Kapt. Aafje Botma, woordvoerder van die polisie, kon egter nie in dié stadium bevestig hoeveel betogers in hegtenis geneem is nie.
David Magae, woordvoerder van die munisipaliteit, het gesê hy sal in 'n latere stadium kommentaar lewer oor die aangeleentheid.
" Protes optrede" ???? Dit is bloot misdaad en dit het so handvuitgeruk dat die Polisie nie instaat is om dit te hanteer nie
Hierdie mense verstaan nie of hulle ken nie die verskil tussen reg en verkeerd nie. Wie het hulle do geleer? Die ANC natuurlik! Ubuntu se gat!
Ek weet ook nie hoe mens moet positief bly as jy om jou rondkyk en na n plek kyk wat eers mooi en goed na gekyk was en waarvan daar nou niks oorgebly het nie!!!! Kyk jy na ou foto's, dorpe, plekke ens. dan dink jy hoe kan alles soos dit vandag is beter wees want dit is nie
Nou vir wat kla die mense, hulle het mos vir die ANC dan gestem. Dis nou te laat vir trane.
As hulle kan leer om vir water en elektrisiteit te begin betaal kan dit aangele word, maar soos gewoonlik dink hulle almal skuld hulle, so hulle soek dit verniet. Dis 'n informele nedersetting, wat beteken daar is nie dienste bepkan daarvoor nie. Nou wil hulle brand en afbreek omdat hulle dit nie verniet kry nie. Daar is geen logika by daardie mense nie. Hierdie land dal nooit regkom met hierdie kaliber nasie nie.